stanford-oval/wikipedia huggingface dataset:
Maitorasvan terveysvaikutukset
Sydänterveys

Vuonna 2023 julkaistussa tieteellisten tutkimusten yhteenvedossa havaittiin, että voin nauttiminen ei yhdistynyt suurempaan eikä pienempään sydän- ja verisuonisairastavuuteen. Tulos perustui pitkittäisistä väestötutkimuksista saatuun kokonaisnäyttöön. Interventiotutkimuksia ei voitu tarkastella, koska sellaisia ei ollut julkaistu.
Vuonna 2021 julkaistussa 18 tutkimusta kattavassa tieteellisessa tutkimusyhteenvedossa havaittiin, että sillä väestökolmanneksella, joka nauttii eniten maitorasvaa, esiintyy 13 prosenttia vähemmän sydän- ja verisuonitauteja kuin vähiten maitorasvaa nauttivalla kolmanneksella. Maitorasvan saantimäärät määritettiin suoraan osanottajien verinäytteistä ja tuloksessa otettiin huomioon, että osanottajat poikkesivat toisistaan liikunnan määrän, tupakoinnin ja koulutuksen sekä diabeteksen suhteen. Tutkimuksen tekijät kirjoittivat: ”Huolimatta rasvahappobiomarkkereiden arvioinnin useista eduista, tulokset eivät kykene erottamaan eri maitotuotteita toisistaan (esim. juusto, maito, voi ja jogurtti), joilla voi olla terveyteen erilaisia vaikutuksia. Esimerkiksi voin nauttiminen lisää kokonais- ja LDL-kolesterolia verrattuna juustoon, ja juuston käytön on havaittu liittyvän alhaisempaan sydän- ja verisuonitautiriskiin, mutta vastaavia yhteyksiä ei ole raportoitu voin osalta. Sen sijaan voi on äskettäin yhdistetty lisääntyneeseen sydän- ja verisuonitautikuolleisuuteen suuressa yhdysvaltalaisessa kohortissa.”
Vuonna 2010 julkaistussa australialaistutkimuksessa havaittiin, että eniten täysrasvaisia maitotuotteita nauttivilla esiintyi noin 70 prosenttia vähemmän sydänperäisiä kuolemia kuin niitä vähiten käyttävillä. Sen sijaaan vähärasvaisilla maitotuotteilla ei havaittu olevan sydänkuolemia vähentävää vaikutusta. Eniten täysrasvaisia maitotuotteita käyttävien ryhmä nautti niitä päivittäin keskimäärin 340 grammaa. Tutkimuksessa oli yli 1500 25-78-vuotiasta osanottajaa, joita seurattiin 16 vuoden ajan.
Vuonna 2016 julkaistussa kliinisessä tutkimuksessa havaittiin, että kun verenpainetta alentavaa DASH-dieettiä muunnettiin vaihtamalla tuoremehu ja vähärasvaiset sekä rasvattomat maitotuotteet täysrasvaiseen maitoon, juustoon ja jogurttiin, tutkimukseen osallistuneiden veren rasva-arvot paranivat.
Suolistoterveys

Vuonna 2005 julkaistun ruotsalaisen väestötutkimuksessa havaittiin, että vähintään neljä annosta rasvaisia maitotuotteita nauttivilla naisilla esiintyi 40 prosenttia vähemmän paksusuolen syöpää kuin niillä jotka käyttivät niitä alle yhden annoksen päivässä. Syöpäriski väheni sitä enemmän, mitä useampia annoksia rasvaisia maitotuotteita ruokavalioon kuului. Tutkimuksen osanottaja nauttivat annosmäärissä laskettuna eniten juustoa (28 % rasvaa), minkä jälkeen tulivat voi, täysjugurtti (väh. 3 % rasvaa) ja täysmaito. Suurin negatiivinen korrelaatio havaittiin juustolla, mutta se ilmeni ainoastaan silloin, kun juuston päiväannos sisälsi vähintään 17 grammaa maitorasvaa. Vähärasvaisten maitotuotteiden (0,5-1,5 % rasvaa) nauttimisen ei havaittu vähentävän eikä lisäävän paksusuolen syövän esiintyvyyttä. Tutkimukseen osallistui 60 000 naista, jotka olivat iältään 40–76-vuotiaita. Eläinkokeet ovat osoittaneet, että maitorasvan sisältämä konjugoitu linolihappo vähentää syöpään liittyvien mutaatioiden syntymistä paksusuolen keskiosassa eli koolonissa.
Crohnin tautia ja haavaista paksusuolitulehdusta potevien ulosteiden on havaittu sisältvän tavallista vähemmän voihappoa.
Haimasyöpä

Vuonna 2020 julkaistussa iranilaisessa väestötutkimuksessa havaittiin, että sillä väestöpuolikkaalla, jonka veressä esiintyi enemmän maidon transrasvoja, oli 15 prosenttia pienempi riski sairastua haimasyöpään kuin vähemmän kyseisiä rasvoja omanneella väestöpuolikkaalla.
Diabetes

Vuonna 2023 julkaistussa tieteellisten tutkimusten yhteenvedossa havaittiin, että voin nauttiminen näytti yhdistyvän lievästi pienempään diabetesriskiin siten, että 14 gramman päiväannos vähensi diabeteksen esiintyvyyttä neljällä prosentilla. Tulos perustui pitkittäisistä väestötutkimuksista saatuun kokonaisnäyttöön. Interventiotutkimuksia ei voitu tarkastella, koska sellaisia ei ollut julkaistu.
Vuonna 2010 julkaistu miehillä tehty kohorttitutkimus osoitti, että runsas maitorasvan saanti puolittaa miehillä riskin sairastua kakkostyypin diabetekseen.
Diabetesriskin vähentyminen liittyy Harvardin yliopiston terveystieteiden laitoksen tutkimuksen mukaan maitorasvasta saatuun transpalmitoleenihappon. Osa riskin pienenemisestä johtuu siitä, että rasvaiset maitotuotteet tukevat painonhallintaa. Lisäksi on havaittu, että rasvan nauttiminen vähentää tyypillisesti hiilihydraattien ja sokereiden nauttimista, jotka saattavat lisätä riskiä sairastua diabetekseen.
Maitorasvan on havaittu myös auttavan painonhallinnassa ja ehkäisevän rasvan kertymistä vatsaan ja vyötärölle, vähentävän elimistön tulehdustasoja ja alentavan veren triglyseridi- ja paastoinsuliinipitoisuuksia sekä vähentävän insuliiniresistenssiä.
Painonhallinta

Vuonna 2013 julkaistun 12-vuotisen ruotsalaisen seurantatutkimuksen mukaan maitorasvan runsas käyttö ehkäisee keskivartalolihavuutta keski-ikäisillä miehillä.
Diary of the Dead

| Diary of the Dead |
| --- | --- |

Ohjaaja:  George A. Romero
Käsikirjoittaja:  George A. Romero
Tuottaja:  George A. Romero Peter Grunwald Sam Englebardt Artur Spigel Dan Fireman John Harrison Ara Katz
Säveltäjä:  Norman Orenstein
Kuvaaja:  Adam Swica
Leikkaaja:  Michael Doherty
Pääosat:  Shawn Roberts Joshua Close Michelle Morgan Joe Dinicol
Valmistustiedot
Valmistusmaa:   Yhdysvallat
Tuotantoyhtiö:  The Weinstein Company
Levittäjä:  Moviemax Netflix
Ensi-ilta:  15. helmikuuta 2008
Kesto:  95 min
Alkuperäiskieli:  englanti
Budjetti:  2 miljoonaa dollaria
Tuotto:  5 364 858 $
Edeltäjä:  Kuolleiden valtakunta
Seuraaja:  Survival of the Dead
Aiheesta muualla
IMDb 
Elonet
AllMovie
Infobox OKNimi-testi OK: 
Diary of the Dead on yhdysvaltalainen George A. Romeron ohjaama kauhuelokuva vuodelta 2007. Vaikka elokuva tuotettiin itsenäisesti, Dimension Films julkaisi sen elokuvateattereissa 15. helmikuuta 2008 ja The Weinstein Company ja Genius Entertainment julkaisivat DVD:n 20. toukokuuta 2008.
Näyttelijöitä

| 0 | 1 | 2 |
| --- | --- | --- |
|  Todd Schroeder  | … |  Brody   |
|  Laura de Carteret  | … |  Bree   |
|  Amy Lalonde  | … |  Tracy Thurman   |
|  Martin Roach  | … |  Stranger   |
|  Joshua Close  | … |  Jason Creed   |
|  Joe Dinicol  | … |  Eliot Stone   |
|  Michelle Morgan  | … |  Debra Moynihan   |
|  Shawn Roberts  | … |  Tony Ravello   |
|  Philip Riccio  | … |  Ridley Wilmott   |
|  Tatiana Maslany  | … |  Mary Dexter   |
Aiheesta muualla

Diary of the Dead Internet Movie Databasessa (englanniksi)
Diary of the Dead Rotten Tomatoesissa. (englanniksi)
Danica Patrick

| Danica Patrick |
| --- | --- |

Henkilötiedot
Syntynyt: 25. maaliskuuta 1982 
Kansalaisuus:   Yhdysvallat
Aiheesta muualla
Kotisivu
Danica Patrick (s. 25. maaliskuuta 1982 Beloit, Wisconsin) on yhdysvaltalainen autourheilija, joka kilpailee tällä hetkellä NASCAR Sprint Cup Series sekä NASCAR Nationwide Series -moottoriurheilusarjoissa. Hänen vanhempansa ovat kotoisin Irlannista.
Ura

Patrick nimettiin IndyCar Series -sarjan ja Indianapolis 500 -ajon vuoden tulokkaaksi kaudella 2005. Vuoden 2005 Indianapolis 500 -ajossa Patrick sijoittui neljänneksi ja hänestä tuli ensimmäinen nainen, joka on johtanut Indy 500 -kisaa. Vuoden 2009 Indy 500 -kilpailussa Patrick sijoittui kolmanneksi, ja hänestä tuli kilpailun historian ensimmäinen palkintokorokkeelle yltänyt naiskuljettaja.
Toukokuussa 2006 Patrick julkaisi oman elämäkertansa Danica: Crossing the Line. Voitettuaan vuonna 2008 Japanissa, Motegin ovaaliradalla Danicasta tuli ensimmäinen nainen, joka pystyi voittamaan Indy Racing Series -sarjan osakilpailun.
Danicalla on oma vaatemallisto ja viinitila. Hän on toiminut myös Sports Illustratedin uimapukumallina.
Vuonna 2018 hän ilmoitti lopettavan uransa.
Yksityiselämä

2014 Danica hankki silikoniset rintaimplantit. 2022 hän päätti poistattaa ne.
Maksa ruokana

Maksamoussea
Maksaa käytetään ruoanlaitossa. Eri kulttuureissa syödään eri eläinten maksaa kuten naudan, vasikan, broilerin, sian, karitsan, hanhen ja turskan maksaa.
Kalanmaksasta valmistetaan myös lisäravinteena käytettävää kalanmaksaöljyä.
Tunnettuja ruokalajeja, joissa maksaa käytetään, ova maksapihvit maksalaatikko, maksapasteija, maksamakkara, hanhenmaksa ja maksa sipulin kanssa (kuten Fegato alla Veneziana).
Ravintosisältö

Maksa on erinomainen raudan, foolihapon ja A-vitamiinin lähde.
Käyttörajoitukset

Yleensä suositellaan, että maksaa syötäisiin vain kerran viikossa. Tämä johtuu maksan suuresta A-vitamiinipitoisuudesta. A-vitamiinin saannin ylärajana pidetään aikuisilla keskimäärin 3000 μg päivässä. Luku pätee myös raskaana oleviin. Raskaana olevien kerta-annos saa olla lisäksi korkeintaan 7500 μg.
Jääkarhun maksassa on niin paljon retinolia, että sen syöminen voi johtaa A-hypervitaminoosiin ja vakaviin oireisiin, jopa kuolemaan.
Aiheesta muualla

Maksan ravintoarvot, keskiarvo (Arkistoitu – Internet Archive), Fineli
Andrzej Stękała

| Andrzej Stękała |
| --- | --- |

Henkilötiedot
Syntynyt: 30. kesäkuuta 1995 (ikä 29) Zakopane, Puola
Mäkihyppääjä
Lempinimi:  Stynki 
Pituus:  178 cm
Seura:  AZS Zakopane
Maailmancup
Kaudet:  2015–
Palkintokorokkeella:  1
 Tietolaatikko päivitetty 6. maaliskuuta 2021 
| Mitalit> Maa:   Puola.Mäkihyppy.MM-kilpailut  | Mitalit> Maa:   Puola.Mäkihyppy.MM-kilpailut  | Mitalit> Maa:   Puola.Mäkihyppy.MM-kilpailut  | Maa:   Puola> Mäkihyppy. |
| --- | --- | --- | --- |
|  Pronssia | Oberstdorf 2021 | joukkuemäki |  |
| Lentomäen MM-kilpailut  | Lentomäen MM-kilpailut  | Lentomäen MM-kilpailut  |  |
|  Pronssia | Planica 2020 | joukkuemäki |  |
Andrzej Stękała (s. 30. kesäkuuta 1995 Zakopane) on puolalainen mäkihyppääjä. 178 senttimetriä pitkä ja 59 kilogrammaa painava Stękała edustaa AZS Zakopanea ja hänen valmentajanaan toimii Robert Mateja.
Stękała sijoittui Planican lentomäen MM-kilpailuissa 2020 henkilökohtaisessa kilpailussa kymmenenneksi ja saavutti joukkuekilpailussa pronssia. Oberstdorfin MM-kilpailuissa 2021 hän saavutti joukkuekilpailun pronssia.
Stękała debytoi maailmancupissa joulukuussa 2015 Engelbergin suurmäen kilpailussa sijoittuen sijalle 27. Näin ollen hän saavutti heti ensimmäiset maailmancupin pisteensä. Ensimmäisen kerran hän sijoittui kymmenen parhaan joukkoon helmikuussa 2016 oltuaan Trondheimin kilpailussa kuudes. Ensimmäisen palkintosijansa Stękała saavutti Zakopanessa tammikuussa 2021 oltuaan toinen. Hän sijoittui Keski-Euroopan mäkiviikon kokonaiskilpailussa kuudenneksi kaudella 2020–2021.
Continental Cupissa Stękała on saavuttanut yhden osakilpailuvoiton. Kaudella 2014–2015 hän voitti FIS Cupin kokonaiskilpailun.
Stękała on osallistunut yksiin nuorten MM-kilpailuihin.
Stękała kertoi julkisesti uudenvuodenpäivänä 2025 olevansa homoseksuaali. Hänen miesystävänsä, jonka Stękała oli tavannut vuonna 2016, kuoli marraskuussa 2023.
Muistojen polku

| Muistojen polku> A Walk to Remember |
| --- | --- |

Ohjaaja:  Adam Shankman
Käsikirjoittaja:   Nicholas Sparks (romaani)  Karen Janszen (käsikirjoitus) 
Tuottaja:   Denise Di Novi  Hunt Lowry 
Säveltäjä:  Mervyn Warren
Kuvaaja:  Julio Macat
Leikkaaja:  Emma E. Hickox
Pääosat:   Shane West  Mandy Moore 
Valmistustiedot
Valmistusmaa:  Yhdysvallat
Tuotantoyhtiö:  Warner Bros. Pictures
Levittäjä:  Warner Bros. Netflix
Ensi-ilta:  23. tammikuuta 2002
Kesto:  102 min
Alkuperäiskieli:  englanti
Budjetti:  11,8 milj. $
Tuotto:  47 494 916 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Muistojen polku (A Walk to Remember) on yhdysvaltalainen romanttinen elokuva vuodelta 2002. Elokuvan ohjasi Adam Shankman ja sen pääosissa olivat Shane West ja Mandy Moore. Elokuva perustuu Nicholas Sparksin saman nimiseen romaaniin.
Juoni lyhyesti

Landon Carter (Shane West) on kapinallinen nuori ja on koulunsa suosituimpia oppilaita. Jamie Sullivan (Mandy Moore) on taas kiltti, tunnollinen uskovainen tyttö joka ei kuulu koulunsa suosikkeihin. Landon ja Jamie ovat tunteneet toisensa lapsesta saakka, mutteivät koskaan ole olleet ystäviä erilaisuutensa takia.
Landon joutuu kuitenkin koulun asettaman rangaistuksen vuoksi osallistumaan koulun näytelmään ja antamaan oppilaille tukiopetusta. Näissä merkeissä pari rakastuu toisiinsa. Parin onni on kuitenkin loppumassa lyhyeen sillä Jamie on kuolemansairas. Onneton Landon päättää toteuttaa Jamien unelmia ennen tämän kuolemaa...
Näyttelijät

| 0 | 1 | 2 |
| --- | --- | --- |
|  Shane West  | … |  Landon Rollins Carter   |
|  Mandy Moore  | … |  Jamie Elizabeth Sullivan   |
|  Peter Coyote  | … |  Hegbert Sullivan   |
|  Daryl Hannah  | … |  Cynthia Carter   |
|  Lauren German  | … |  Belinda   |
|  Clayne Crawford  | … |  Dean   |
|  Al Thompson  | … |  Eric   |
|  Paz De La Huerta  | … |  Tracie   |
|  David Lee Smith  | … |  Tohtori Carter   |
|  Jonathon Parks Jordan  | … |  Walker   |
|  Matt Lutz  | … |  Clay Gephardt   |
USS Seawolf (SSN-21)

| USS Seawolf |
| --- | --- |
USS Seawolf USS Seawolf
Aluksen vaiheet
Rakentaja:  General Dynamics Electric Boat, Groton, Connecticut
Kölinlasku:  25. lokakuuta 1989
Laskettu vesille:  24. kesäkuuta 1995
Palveluskäyttöön:  19. heinäkuuta 1997
Tekniset tiedot
Uppouma:  7 460 t (pinnalla) 9137 t (sukelluksissa)
Pituus:  108 m
Leveys:  12 m
Syväys:  11 m
Koneteho:  1 x S6W-painevesireaktori, 200 MW
Nopeus:  sukelluksissa: 35 solmua (65 km/h)
Miehistöä:  15 upseeria ja 101 miehistönjäsentä
Aseistus
Aseistus:  8 x 673 mm torpedoputkea, joihin jopa 50 Mk48 ADCAP -torpedoa ja Tomahawk-ohjusta tai jopa 100 miinaa
USS Seawolf (runkonumero SSN-21) on Yhdysvaltain laivaston 1997 palvelukseen otettu Seawolf-luokan ydinsukellusvene.
Valmistus

Alus tilattiin 9. tammikuuta 1989 General Dynamicsin Electric Boat divisioonalta, missä köli laskettiin 25. lokakuuta 1989. Se laskettiin vesille 24. kesäkuuta 1995 ja liitettiin laivastoon 19. heinäkuuta 1997 ensimmäisenä päällikkönään David M. McCall.
Palvelus

Palvelukseen otettaessa alus sijoitettiin Kitsapin laivastotukikohtaan Yhdysvaltain länsirannikolle Bremertoniin Washingtonin osavaltioon.
Erik Wilhelm Lihte

| Erik Lihte |
| --- | --- |

Henkilötiedot
Syntynyt: 15. elokuuta 1910 Västanfjärd
Kuollut: 2. joulukuuta 2011 (101 vuotta) Helsinki
Ammatti:  Diplomiekonomi, varatoimitusjohtaja
Puoliso:  1. avioliitto 1940 vaimo Doris Grahn (1921–1970)		 2. avioliitto 1979 vaimo Anna-Liisa Åkerblom os. Lensu (1924–2019)
Lapset:  Rea Mäkelä 1942 Virve Forssell 1944
Muut tiedot
Lempinimet:  Ecko, Erkki, Ville, Mulle
Ammunnan maailmanmestaruuskilpailujen avajaiset Helsingissä 1937. Erik Lihte on kuvassa MM-edustusjoukkueen kärjessä.
Erik Wilhelm Lihte ent. Ljungqvist (15. elokuuta 1910 Västanfjärd – 2. joulukuuta 2011 Helsinki) oli suomalainen urheiluampuja, joka voitti maailmanmestaruuden olympialaisessa kaksintaistelun joukkuekilpailussa 1937.
Pistoolin lisäksi hän kunnostautui sotilas- ja pienoiskivääriammunnassa sekä jousiammunnassa. Hän harrasti urheiluammunnan lisäksi myös shakkia ja suunnistusta sekä toimi aktiivisesti useissa urheiluseuroissa ja järjestöissä. Työuraltaan Primo Oy:stä hänellä on useita omia patentoitua keksintöä.
Elämäkerta > Lapsuus ja nuoruus

Erik syntyi Västanfjärdissä Kemiön saarella seitsemänlapsisen perheen neljäntenä. Hän aloitti opiskelun 4-vuotiaana ns. kiertokoulussa ja oppi pian lukemaan, laskemaan ja kirjoittamaan. Perhe muutti Hankoon 1919, jossa lapset pääsivät oikeaan kouluun. Erik valmistui perheen lapsista ainoana ylioppilaaksi 1929.
Erikillä todettiin lapsena synnynnäinen sydänvika ja siksi hänet vapautettiin asepalveluksesta. Kouluaikana Hangossa hän harrasti yleisurheilua ja painonnostoa. Kipinä urheiluammuntaan syttyi 1929 kun Erik liittyi Hangon Suojeluskuntaan. Uusille tulokkaille asetetussa kypsyyskokeessa hän ampui 15 metrin päästä pienoiskiväärillä seitsemän perättäistä kymppiä.
Opiskeluaikana Erik suoritti 1-luokan pienoiskiväärillä ja sotilaskiväärillä. Hän valmistui diplomiekonomiksi Helsingin ruotsinkielisestä kauppakorkeakoulusta Hankenista 1932.
Elämäkerta > Urheilu ja työelämä

Erik työskenteli vuosina 1934–1937 konttoripäällikkönä Harjun Villatehtaalla Valkealassa.
Vuonna 1937 hän aloitti työt Primo Oy:ssä, Helsingissä. Hän työskenteli yhtiön ja sen tytäryhtiöiden palveluksessa ja jäi varatoimitusjohtajana eläkkeelle 1973.
Sotavuosina Primon toiminta keskittyi täysin sotatarvikkeiden tuotantoon. Myöhemmin tuotannon normalisoituessa Erik ansioitui työurallaan keksimällä uusia ratkaisuja mm. heloihin, ovipainikkeisiin ja lukkoihin. Hänellä on nimissään useita patentteja.
Urheilu oli aina Erikille osa arkea. Vuonna 1936 hän aloitti pistooliammunnan ja voitti jo seuraavana kesänä olympialaisen kaksintaistelun Kymeenlaakson piirin mestaruuden. Tätä kautta hän pääsi Suomen MM-edustusjoukkueeseen, joka voitti maailmanmestaruuden olympialaisen kaksintaistelun joukkuekilpailussa 1937. Erik ampui kilpailussa täydet 54 osumaa. Erikin lisäksi joukkueeseen kuuluivat Sulo Seteri, Ville Elo, Jaakko Rintanen ja Armas Odenvall. Hän myös sijoittui parhaana suomalaisena 3. sijalle henkilökohtaisessa olympialaisten kaksintaistelussa. Hänen voimaannuttavin urheilukokemuksensa oli MM-mitalien jakotilaisuus Kansallisteatterissa, jossa Marsalkka Mannerheim jakoi maailmanmestaruusmitalin.
1940-luvun lopulla hän aloitti jousiammunnan ja kiinnostui enemmän järjestötoiminnasta. Erik oli aktiivisesti mukana monien seurojen ja järjestöjen toiminnassa sekä järjesti kilpailuja.
Ampumaurheilu ja Suojeluskunnan tarjoamat toiminnot kuten taktiset ammunnat, sotilasottelu, 5-ottelu ym. antoivat henkisen hyvinvoinnin lisäksi hyvän yleiskunnon. Hän harrasti vuosien varrella urheiluammunnan lisäksi myös shakkia, suunnistusta, painonnostoa, yleisurheilua, voimistelua ja uintia. Erik kuoli 101-vuotiaana.
Urheilusaavutukset

Maailmanmestaruus olympialaisen kaksintaistelun joukkuekilpailussa 1937, Helsinki, 54 osumaa
Olympialaisen kaksintaistelun henkilökohtainen 3. sija eli pronssimitali MM-kilpailuissa 1937, Helsinki, (30 laukaisua, joista 296 pistettä)
Olympialaisen erikoiskilpailu kuvioammunnassa, 3. sija MM-kilpailuissa 1937, Helsinki
Olympialaisen kaksintaistelun Suomen mestaruus 1938, Helsinki
Olympialaisen kaksintaistelun Kymeenlaakson piirin mestaruus 1937 ja Uudenmaan piirin mestaruus 1939
7. sija sotilasottelussa Suojeluskunnan mestaruuskilpailu 1935
2. sija Kymeenlaakson Suojeluskunnan pikakivääriryhmän taktisten ammuntojen mestaruuskilpailussa 1936
Kymeenlaakson Suojeluskunnan piirimestaruus sotilasottelussa 1936
Helsingin Suojeluskunnan piirimestaruus maastoammunnassa 1938
Suurmestari olympialaisessa kaksintaistelussa
Erikoismestari kuvio-, maasto- ja englantilaisammunnassa
Mestari jousiammunnassa
Ansiomerkit

Suomen Urheilun hopeinen ansioristi 1959
Suojeluskuntajärjestön sininen risti miekan kera suojeluskuntatyöstä
Vapaudenristin 2. luokan ansiomitali kansalasiansioista
Ruotsin Jousiampujanliiton kunniamerkki
Kansainvälisen Jousiammuntaliiton hopeinen ansioplaketti
Kouvolan Metsästys- ja ampumaseuran kunniajäsenmerkki
Suomen Metsästysyhdistyksen kunniamerkki
Poliisien Eurooppa-mestaruuskilpailujen ansiomerkki
Suomen Jousiampujaniiton kultainen ansiomerkki 1959
Suomen Ampumaurheiluliiton hopeinen ansiomerkki
Suunnistusseura Tapanilan Erän ansiomerkki
Jousiammuntaseura Sagittariuksen ansiomerkki
Helsingin kauppakamarin 20 v. ansiomerkki
Helsingin kauppakamari 20 v. pienoismerkki
Järjestötyö

Hangon painonnostojaosto HIK vetäjä 1932–1933
Kouvolan Metsästys- ja ampumaseura sihteeri 1935–1937, kunniajäsen 1982
Suomen Metsästysyhdistys ry. aktiivijäsen
Helsinge Skyttegille r.f. aktiivijäsen
Helsingin Kuula-Ampujain Kerho, sihteeri 1945–1950
Malmi-Tapanilan teollisuuslaitosten urheilutoimikunta jäsen ja puheenjohtaja 1945–1960
Tapanilan Erä, suunnistusjaosto, sihteeri ja vetäjä 1945–1950
Helsingin Shakkiliitto, hallituksen jäsen ja sihteeri 1945–1950
Suomen Jousiampujainliitto, sihteeri 1953–1956
Suomen Jousiampujainliitto, puheenjohtaja 1956–1958
Jousiammunnan MM-kilpailun vetäjä ja kilpailunjohtaja 1955 ja 1962
Suomen Urheilujohtajaveteraanit, Suve ry.
Helsingin Shakkimiehet ry. jäsen
Jousiammuntaseura Sagittarius ry., sihteeri
Suomen Aikuisurheiluliiton SAUL:in viestisuunnistus
Jukolan viestin ratamestari 1949
Hattula

| Hattula |
| --- | --- |

 vaakuna :  sijainti 
Sijainti:  61°03′20″N, 024°22′15″E
Maakunta:  Kanta-Hämeen maakunta
Seutukunta:  Hämeenlinnan seutukunta
Kuntanumero:  082
Hallinnollinen keskus:  Parola
Perustettu:  1868
Kuntaliitokset:  Vanaja (1967, osa) Tyrväntö (1971)
Kokonaispinta-ala:  427,39 km² 234:nneksi suurin 2022 
– maa:  357,79 km²
– sisävesi:  69,60 km²
Väkiluku:  9 369 103:nneksi suurin 31.10.2024 
– väestötiheys:  26,19 as./km² (31.10.2024)
Ikäjakauma:  2020 
– 0–14-v.:  17,4 %
– 15–64-v.:  59,3 %
– yli 64-v.:  23,3 %
Äidinkieli:  2023 
– suomenkielisiä:  97,1 %
– ruotsinkielisiä:  0,4 %
– muut:  2,5 %
Kunnallisvero:  8,10 % 242:nneksi suurin 2024 
Kunnanjohtaja:  Pekka Järvi
Hallituksen puheenjohtaja:  Ellen Rydbeck
Kunnanvaltuusto:  33 paikkaa
– puheenjohtaja:  Kari Ventola
  2021–2025   • Kok.   • PS   • SDP   • Kesk.   • Vas.   • Muut   • KD   • Vihr.:   9 7 6 4 2 2 2 1
hattula.fi
Infobox OKNimi-testi OK: 
Hattula on kunta Kanta-Hämeen maakunnassa eteläisessä Suomessa. Kunnassa asuu 9 369 ihmistä, ja sen pinta-ala on 427,39 km², josta 69,6 km² on vesistöjä. Väestötiheys on 26,19 asukasta/km².
Hattulan naapurikuntia ovat Hämeenlinna sekä Pirkanmaan puolella sijaitsevat Pälkäne ja Valkeakoski. Ennen vuoden 2009 alussa toteutettua Hämeenlinnan suurta kuntaliitosta naapurikuntia olivat edellisten lisäksi Hauho, Kalvola, Renko ja Tammela. Hattulaan yhdistettiin vuonna 1971 Tyrvännön kunta, jonka pohjoisosa liitettiin kuitenkin vuonna 1978 Valkeakoskeen.
Hattulan aluemuutokset vuosina 1967–2009.
Hattula tunnetaan erityisesti pitkästä historiastaan merkittävänä varuskuntapaikkakuntana sekä kirkkohistoriallisena pyhiinvaelluskohteena. Siellä sijaitseva koko historiallisen Hämeen vanhin kirkko, Hattulan Pyhän Ristin kirkko, toimi jo keskiajalla merkittävänä pyhiinvaelluskohteena.
Historiaa

Alueella, jossa nykyisin toimii Panssariprikaati, on vieraillut vuosisatojen aikana useita kuninkaallisia ja keisarillisia vieraita tarkastamassa sotaväkeään kuten Ruotsin kuningas Kustaa III ja Kustaa IV Adolf.
Venäjän keisari Aleksanteri I vieraili Parolannummella vuonna 1819. Vuonna 1863 Hattulaan suuntautuneella matkallaan keisari Aleksanteri II antoi kieliasetuksen, jolla suomen kieli nostettiin tasaveroiseksi ruotsin kielen kanssa. Aleksanteri II tapasi senaattori Johan Vilhelm Snellmanin Parolassa. Parolan leijona -muistomerkki pystytettiin tapaamisen kunniaksi vuonna 1868. Tämän tapahtuman kunniaksi Hattulan kunta on julistautunut suomen kielen kunnaksi.
Hattulassa sijaitsee myös 2016 käyttöön otettu monitoimirakennus Juteinikeskus, jossa sijaitsee esimerkiksi alakoulu, liikuntasali ja kouluravintola. Juteinikeskus edustaa uudenlaista opetuskulttuuria muun muassa avoimine oppimisympäristöineen, sähköisine opetusmateriaaleineen sekä henkilökohtaisine päätelaitteineen. Juteinikeskus on nimetty Hattulassa syntyneen kirjailija Jaakko Juteinin mukaan. Juteinia pidetään Suomen ensimmäisenä kirjailijana.
Kunnan elinkeinot ja koulutus

Hattulan kunnan ylivoimaisesti suurin työnantaja on kuntaan sijoitettu Panssariprikaati, jossa työskentelee noin 600 henkeä. Muita tärkeitä työnantajia ovat muun muassa kunta sekä Hämeen ammattikorkeakoulu. Hattulan kunnan työttömyysaste on noin 7,4 prosenttia (2017).
Kunnassa toimii myös vapaaehtoinen palokunta Hattulan VPK, jolla on sekä auto- että venekalustoa.
Kunnassa toimii viisi alakoulua: Juteinin, Lepaan, Nihattulan, Parolan ja Pekolan koulut. Tämän lisäksi kunnan keskustassa Parolassa toimivat Parolan yhteiskoulu ja Parolan lukio. Parolan lukio aloitti uusissa kampusmaisissa tiloissa kunnan keskustaajamassa syksyllä 2020.